ช้างศึกสุดคึก บดแข้งจีนวันนี้ ไทยรัฐทีวีสด
ช้างศึก ทีมชาติไทยชุดใหญ่ พร้อมลงประเดิมสนาม ศึกฟุตบอล 4 เส้า ไชน่า คัพ พบ มังกร จีน วันนี้ (21 มี.ค.) เวลา 19.00 น. ไทยรัฐทีวีช่อง 32 ยิงสดให้ชม โดยเริ่มเข้ารายการตั้งแต่เวลา 18.20 น.เป็นต้นไป ,ความเคลื่อนไหวของทัพนักเตะ ช้างศึก ทีมชาติไทยชุดใหญ่ ซึ่งมีโปรแกรมจะลงประเดิมสนามในศึกฟุตบอล 4 เส้า รายการ ไชน่า คัพ พบกับ เจ้าภาพ ทีมชาติจีน ซึ่งมีฟาบิโอ คันนาวาโร อดีตนักเตะทีมชาติอิตาลีชุดแชมป์โลก 2006 เป็นกุนซือใหญ่ ในวันนี้ (21 มี.ค.) ที่กวางสี สปอร์ต เซ็นเตอร์ เมืองหนานหนิง ประเทศจีน ตามเวลาประเทศไทย 19.00 น. ซึ่งไทยรัฐทีวี ช่อง 32 ทำการถ่ายทอดสดให้ชม โดยเข้ารายการตั้งแต่เวลา 18.20 น. เป็นต้นไป,โดยเกมนี้ถือเป็นโอกาสดีของทีมชาติไทย จะได้ล้างตากับ ทีมชาติจีน หลังพ่ายแพ้มา 1-2 ในศึกเอเชียน คัพ 2019 รอบ 16 ทีมสุดท้ายเมื่อช่วงต้นปีที่ผ่านมา คาดว่า โค้ชโต่ย ศิริศักดิ์ ยอดญาติไทย หัวหน้าผู้ฝึกสอนทีมชาติไทย พร้อมจัดชุดที่ดีที่สุดลงสนาม นำมาโดย 3 แข้งเจลีกอย่าง เจ ชนาธิป สรงกระสินธ์ กองกลางจากสโมสรคอนซาโดเล ซัปโปโร, ฐิติพันธ์ พ่วงจันทร์ กองกลางจากสโมสรโออิตะ ทรินิตะ และ ธีราทร บุญมาทัน แบ็กซ้ายจากสโมสรโยโกฮาม่า เอฟ มารินอส,ขณะที่ ทีมชาติจีน มีการเปลี่ยนแปลงเกิดขึ้น หลังทำการแต่งตั้ง ฟาบิโอ คันนาวาโร ตำนานกองหลัทีมชาติอิตาลี มานั่งเก้าอี้กุนซือแทนที่ของ มาร์เซโล ลิปปี้ ที่หมดสัญญาไป ดังนั้นเจ้าตัวหวังประเดิมเกมแรกด้วยชัยชนะอย่างแน่นอน มี หลู่ เหวินจวิน จากสโมสรเซี่ยงไฮ้ เอสไอพีจี และ และ เหวย ชื่อหาว กองหน้าจากกว่างโจว เอเวอร์แกรนด์ เป็นทีเด็ดในแนวรุก
ช้างศึก ทีมชาติไทยชุดใหญ่ พร้อมลงประเดิมสนาม ศึกฟุตบอล 4 เส้า ไชน่า คัพ พบ มังกร จีน วันนี้ (21 มี.ค.) เวลา 19.00 น. ไทยรัฐทีวีช่อง 32 ยิงสดให้ชม
ทีมชาติไทย,ทีมชาติจีน,ไชน่า คัพ 2019